கேள்வி: ஆதித்தியா எல் 1 - ஏவுதல் என்பது என்ன?
பதில்: File:Flight Sequence.pdf 2023 செப்டம்பர் 2 அன்று 11:50 மணி (இந்தியச் சீர்நேரம்) அளவில், முனையச் செயற்கைக்கோள் ஏவூர்தி (PSLV-C57) வழி, ஸ்ரீஹரிக்கோட்டாவில் உள்ள சதீஸ் தவான் விண்வெளி மையம் (SDSC) இரண்டாம் ஏவுதளத்தில் இருந்து ஆதித்தியா எல் 1 விண்கலம் வெற்றிகரமாக விண்ணில் ஏவப்பட்டது. ஏவுநாள் காலையில், ஏவிடத்துக்கு அருகில் அமைந்த காட்சி அரங்கில் பல ஆயிரம் மக்கள் ஏவூர்தி சீறி விண்ணில் பாய்வதைப் பார்க்க குழுமிவிட்டனர், அதேவேளையில் ஒருங்கே , தேசியத் தொலைக்காட்சியிலும் ஏவுதல் பரப்புரையாளர்களின் விவரிப்போடு ஒளிபரப்பப்பட்டது. ஆதித்தியா எல் 1 விண்கலம்,63 மணித்துளிகள், 20 நொடிகள் பரந்த பிறகு, 12:54 மணி (Indian Standard Time) அளவில் புவி சுற்றும் நீள்வட்ட வட்டணையில் வெற்றிகரமாக நுழைவிக்கப்பட்டது. இந்த வட்டணையின் அளவுகள் 235x19500 கிமீ ஆகும். ஆதித்தியா எல் 1 விண்கலம் L1 லெக்ராஞ்சியப் புள்ளி வட்டணையில் மாற்றி வைப்பதற்கு முன்பு நான்கு புவி ஈர்ப்பு வட்டணைகளில் சுற்றிவரும் நடவடிக்கைகள் திட்டமிடப்பட்டுள்ளன. ஏவிய பிறகு, ஆதித்தியா எல் 1 விண்கலம் தன் வரையறுத்த L1 லெக்ராஞ்சியப் புள்ளி வட்டணையை அடைவதற்கு முன் தோராயமாக 127 நாட்கள் விண்ணில் L1 நோக்கிப் பயணம் செய்யும்.